
Igénybevételi Megállapodás







amely létrejött egyrészről

Budapest Főváros Önkormányzata
székhelye: 1052 Budapest, Városház u. 9-11.
adószám: 15735636-2-41
KSH: 15735636-8411321-01
képviseli: Tarlós István főpolgármester 
(a továbbiakban: Tulajdonos)



másrészről az

ELMŰ Hálózati Kft.
1132 Budapest, Váci út 72-74. 
Cg.: 01-09-874142; adószám: 13804983-2-44
A megállapodás nyilvántartási száma: ………………….
képviseli: Paveszka László, osztályvezető és Szekeres Csaba, műszaki irányító
mint hálózati engedélyes
(a továbbiakban: Igénybevevő)



továbbiakban együttesen Felek


között az alulírott helyen és időben az alábbi feltételek szerint.



1.  A Felek előzményként az alábbiakat rögzítik: 


A Fővárosi Közgyűlés 2013. május 29-i ülésén jóváhagyta a fővárosi közterületeket érintő, az ELMŰ Hálózati Kft.-vel kötendő megállapodások elfogadására irányuló javaslatot a Budapest XII. kerületében található 9240/2 hrsz-ú és 7802 hrsz-ú közterületek vonatkozásában.

A Budapest XII. kerületében található 9240/2 hrsz-ú és 7802 hrsz-ú közterületek igénybevétele a Wigner Fizikai Kutatóközpont Adatközpontjának villamos energia ellátása érdekében létesítendő közcélú villamos hálózat (továbbiakban: Közcélú hálózat) építési munkálatai miatt szükséges. 

A Wigner Fizikai Kutatóközpont Adatközpontjának villamos energiával történő ellátásához a 9240/2 hrsz-ú és 7802 hrsz-ú közterülteket érintő nyomvonalon túl további Közcélú hálózat kiépítése is indokolt, amely az alábbi nyomvonalon halad:
A Szarvas Gábor út 48. sz. alatt lévő Virányos alállomásból indul el a tervezett 10 kV-os földkábeles hálózatot. A tervezett kábelek az ELMŰ „Virányos” alállomás területét elhagyva a Szarvas Gábor út – Zalai út – György Aladár utca páros, valamint páratlan oldalán érnek fel a Béla király útra. A Béla király út páratlan oldalán haladva érnek el a Laura utcához. Itt a kábelek befordulnak a Laura utcába és a Mátyás király utat keresztezve érkeznek meg a Normafa útig. A Normafa útra bekanyarodva annak jobboldalán haladva érik el az Alkony utcát majd annak lépcsősora mellett jutnak fel az Őzike utca – Fülemile utcákhoz. A Fülemile utcán végig haladva a víztoronynál a kábelek befordulnak az Eötvös útra. Az Eötvös út – Hegyhát utca csomópontban a kábelek keresztezik mindkét utcát majd a Kázmér út – Sötétvágás utca irányába haladnak tovább. A Kázmér utca elérése előtt a nyomvonal keresztezi a MÁV által üzemeltetett Gyermekvasút sínpályáját. Ezt követően a Kázmér utca – Sötétvágás utca végéig haladva a kábelek kiérnek a Konkoly Thege Miklós úthoz, aminek a jobb oldalán kerülnek lefektetésre a kábelek egészen a 40280/10 sz. ELMŰ kapcsolóállomásáig.

A Wigner Fizikai Kutatóközpont Adatközpontjához kapcsolódó beruházás villamos energia ellátása érdekében kiépítésre kerülő Közcélú hálózat nyomvonala, valamint annak biztonsági övezetei érintik a Fővárosi Önkormányzat (továbbiakban: Tulajdonos) tulajdonában álló alábbi közterületet, amely tényre figyelemmel, e terület igénybevétele céljából felek az alábbi megállapodást kötik. 

2. A szerződő Felek rögzítik, hogy Tulajdonos 1/1 arányban ingatlan-nyilvántartásba bejegyzett tulajdonosa a Budapest 1. sz. Földhivatal által a Budapest, XII. kerület belterület 10288 helyrajzi szám alatt felvett, 1120 Budapest, XII. kerület Béla király út, 4511 m2-es kivett közterületi ingatlannak (továbbiakban Ingatlan).

Az Ingatlant a T-12/346-VIRA tervszámú, VIRA01 és VIRA02 rajzszámú nyomvonalrajzon (átnézeti rajz) feltüntetetteknek megfelelően érinti az Igénybevevő által elhelyezésre kerülő Közcélú hálózat és annak biztonsági övezete. Az Ingatlan tulajdoni lapja e Megállapodás 1. számú mellékletét képezi. 

3. A villamos energiáról szóló 2007. évi LXXXVI törvény (továbbiakban VET) 123. § (3a) bekezdése értelmében: „közterületen elhelyezett közcélú hálózatra és ennek közterületet érintő biztonsági övezetére nem kell vezetékjogot alapítani. Az ilyen terület igénybevételére az érintetteknek megállapodást kell kötni”. A Felek ennek megfelelően és a hivatkozott jogszabályhely alapján kívánnak megállapodást kötni egymással.

4. A 3. pontban foglaltakra tekintettel a jelen Megállapodás aláírásával Tulajdonos hozzájárulását adja ahhoz, hogy Igénybevevő, az 2. pontban körülírt ingatlant, e Megállapodás 2. számú mellékletét képező T-12/346-VIRA tervszámú, VIRA01 és VIRA02 rajzszámú nyomvonalrajzok szerint elhelyezésre kerülő közcélú hálózat és annak 5-5 méter széles biztonsági övezetének (a továbbiakban: Létesítmény) mértékéig, határozatlan időre igénybe vegye.

5. Tulajdonos szavatol azért, hogy az 2. pontban körülírt ingatlan legalább olyan mértékben per-, teher-, igény-, és szolgalommentes, hogy az ingatlanon a Létesítmény elhelyezése, fenntartása, üzemeltetése nem ütközik akadályba. 

6. A felek rögzítik, hogy a jelen Megállapodás fenti 1. pontjában részletezett beruházás, valamint erre tekintettel az ehhez szükséges Közcélú hálózat létesítése közérdekből történik.

A Felek rögzítik, hogy a kivitelezési munkálatokkal érintett közterület igénybevételével összefüggő díj mértékéről és megfizetésének módjáról később állapodnak meg.

7. Felek rögzítik, hogy a Tulajdonos a Közcélú hálózat létesítése érdekében az ingatlan rendeltetés szerinti használatát nem akadályozza, és nem korlátozza. A munkálatokat Igénybevevő saját felelősségére és költségére a vonatkozó jogszabályok szerinti engedélyek birtokában végzi.

8. Az Igénybevevő tájékoztatja Tulajdonost, hogy a Megállapodás aláírásakor a Létesítmény és annak az 5-5 méter széles biztonsági övezeten belül betartandó tilalmakat és korlátozásokat a villamos mű biztonsági övezetéről szóló 2/2013. (I.22.) NGM rendelet határozza meg. Egyebekben az igénybe vétellel érintett ingatlanrész használatában a Tulajdonos nem korlátozott.

9. Felek rögzítik, hogy Igénybevevő jogosult az 2. pontban részletesen körülírt Ingatlan jelen Megállapodás tárgyát képező, igénybe vétellel érintett területén folyamatos ellenőrzéseket végezni, jeleket helyezhet el, és szakmai feladatai elvégzése céljából oda beléphet. A Tulajdonos az Igénybevevő, illetve a Létesítménnyel összefüggő munkálatokkal általa megbízott más személy részére a Létesítményen a munkavégzés, karbantartás, hibaelhárítás, stb. lehetőségét előzetes értesítés mellett köteles biztosítani. Ennek megfelelően jelen Megállapodás alapján Igénybevevő az 2. pontban körülírt Ingatlant Tulajdonos további engedélye nélkül is - a Megállapodásban rögzített igénybevételhez kapcsolódó munkákhoz szükséges mértékben - igénybe veheti anélkül, hogy e magatartása birtokháborításnak minősülne. Azonnali hiba-, és kárelhárítást igénylő esemény esetén Igénybevevő a hiba-, és kárelhárítást előzetes bejelentés nélkül is elvégezheti. 

10. Igénybevevő köteles a munkavégzésével, a hibaelhárítással, karbantartással okozott mindennemű kárt - ide értve a zöldkárt is - a Tulajdonosnak megtéríteni, illetőleg az ingatlan eredeti állapotát helyreállítani. Igénybevevő köteles az ingatlan használata során mindenkor a Tulajdonos szükségtelen zavarása nélkül eljárni és szükséges feladatait eszerint végezni. 

11. Felek megállapodnak, hogy a 2. pontban részletesen körülírt Ingatlanon a 4. pontban meghatározott jog, az Igénybevevő esetleges jogutódait is megilleti. A Felek vállalják, hogy esetleges jogutódaikat a jelen Megállapodás tartalmáról teljes körűen tájékoztatják.

12. A felek rögzítik, hogy a jelen Megállapodásban rögzített igénybevétel a 4. pontban hivatkozott Létesítmény fennállásához kapcsolódik, ezért a Létesítmény esetleges elbontása vagy a Létesítménnyel összefüggő tevékenység felhagyása a jelen Megállapodás automatikus megszűnését vonja maga után. Az Igénybevevő az igénybevétel esetleges megszűnését követően köteles a 2. pontban körülírt Ingatlan igénybevétellel érintett részét a vonatkozó jogszabályok és az Eljáró kezelő – a BKK Zrt. – nyilatkozatában foglaltaknak megfelelően helyreállítani saját költségén. 

13. Felek a nemzeti vagyonról szóló 2011. évi CXCVI. törvény (a továbbiakban: Nvtv.) 11.§ (11) bekezdésében foglaltakra tekintettel rögzítik, hogy Igénybevevő az Nvtv. 3. § 1. pont b) pontja alapján átlátható szervezetnek minősül. A Felek rögzítik, hogy a jelen Megállapodást a Tulajdonos kártalanítás nélkül és azonnali hatállyal felmondhatja, ha az Igénybevevő, illetve a fővárosi vagyon hasznosításában részt vevő bármely – az Igénybevevővel közvetlen vagy közvetett módon jogviszonyban álló harmadik fél – szervezet a jelen Megállapodás megkötését követően beállott körülmény folytán már nem minősül átlátható szervezetnek.

14. Igénybevevő kifejezetten vállalja, hogy a 2. pontban jelzett Ingatlant kizárólag a jelen Megállapodásban foglalt előírásoknak és a tulajdonosi rendelkezéseknek, valamint a jelen Megállapodásban meghatározott hasznosítási célnak megfelelően használja. 

15. Igénybevevő vállalja, hogy az ingatlan használatában – a vele közvetlen vagy közvetett módon jogviszonyban álló harmadik félként – kizárólag természetes személyek és/vagy átlátható szervezetek vesznek részt.

16. A Közcélú Hálózatot a Budapest Főváros Kormányhivatala Mérésügyi és Műszaki Biztonsági Hatósága által kiadott hatósági engedélyben foglalt előírások szerint kell kialakítani és elhelyezni. Igénybevevőt a jogerős hatósági engedély és jelen megállapodás alapján ugyanazok a jogok illetik meg, mint amiket a mindenkori hatályos jogszabály alapján a vezetékjog jogosultja számára biztosít a jogalkotó.

17. Felek rögzítik, hogy jelen megállapodás a létesítmény engedélyeztetéséhez és megépítéséhez szükséges egyéb engedélyek, szakhatósági hozzájárulások (különösen a közútkezelői és egyéb szakhatósági hozzájárulás) megszerzése, és az azokba foglalt előírások megtartása alól Igénybevevőt nem mentesíti.

18. Igénybevevő köteles a munkálatok megkezdése előtt 15 nappal az Önkormányzatot értesíteni, ezt megelőzően a munkakezdéshez szükséges engedélyezést lefolytatni. A kivitelezés során a tervben meghatározott műszaki feltételek betartásáért az Igénybevevő és kivitelező együttesen felelős. Attól eltérni csak az érintettekkel felvett jegyzőkönyvben és módosított hozzájárulás illetve engedély előírásainak figyelembevételével lehet. Igénybevevő köteles a munkálatok befejezése után a közterületet a BKK Közút Zrt. mint eljáró kezelő által előírtaknak megfelelően helyreállítani.

19. Jelen megállapodás módosítása csak Felek erre irányuló közös akaratával, írásban érvényes. A megállapodás bármely rendelkezésének érvénytelensége nem eredményezi egyben az egész megállapodás érvénytelenségét. Felek az érvénytelen rendelkezést a megállapodás időpontja szerinti ügyleti akaratuknak leginkább megfelelő rendelkezéssel pótolják. Felek között a megállapodás teljesítésével kapcsolatos valamennyi közlés, kérés vagy beleegyezés csak írásban érvényes és joghatályos. A megállapodással kapcsolatban Felek között felmerülő vitás kérdéseket Felek elsősorban tárgyalás útján kísérlik meg rendezni.

20. A jelen Megállapodásban nem szabályozott kérdésekben a Polgári Törvénykönyv, a VET és végrehajtási rendelete, valamint az Nvtv. rendelkezései az irányadók.

21. A Felek a fenti Megállapodást, mint akaratukkal mindenben megegyezőt, elolvasás és azonos értelmezés után erre felhatalmazott képviselőik útján jóváhagyólag aláírták.

22. Jelen megállapodás 8 eredeti példányban készül és mindkét fél általi aláírás után, az utóbb aláíró fél aláírásának napján lép hatályba.

	………………………………………………..
Tarlós István főpolgármester megbízásából
Dr. György István városüzemeltetési
főpolgármester-helyettes
Budapest Főváros Önkormányzata
Tulajdonos

	………………………………………………..
	Paveszka László 
	Szekeres Csaba

	osztályvezető
	műszaki irányító


ELMŰ Hálózati Kft.
Igénybevevő


	
	






Láttam: Budapest, 2013. ……………		



Sárádi Kálmánné dr. 					
főjegyző						



Pénzügyi ellenjegyzést végeztem:


Verő Tibor 
Pénzügyi Főosztály vezetője
Dátum:


Mellékletek:
1. sz. melléklet: Tulajdoni lap
2. sz. melléklet: T-12/346-VIRA tervszámú, VIRA01 és VIRA02 rajzszámú nyomvonalrajz (átnézeti rajz)



